News Update: นักลงทุนหาหลุมหลบภัย แห่ย้ายเงินลงทุนในตลาดเกิดใหม่ (EM) หลังมีความเสี่ยงเศรษฐกิจสหรัฐฯ ‘ถดถอย’ - FINNOMENA
ผลสำรวจของ Markets Live Pulse รายงานว่า นักลงทุนเพิ่มเดิมพันในตลาดเกิดใหม่ เพราะกังวลว่าเศรษฐกิจสหรัฐฯ จะเกิดภาวะถดถอย
22 พ.ค. 2566

ผลสำรวจของ Markets Live Pulse รายงานว่า นักลงทุนเพิ่มเดิมพันในตลาดเกิดใหม่ เพราะกังวลว่าเศรษฐกิจสหรัฐฯ จะเกิดภาวะถดถอย
61% ของกลุ่มสำรวจจำนวน 234 ราย ที่ประกอบไปด้วยผู้จัดการการเงิน นักวิเคราะห์ และเทรดเดอร์ คาดว่าจะ ‘เพิ่ม’ การลงทุนในสินทรัพย์ของตลาดเกิดใหม่ (EM) ในอีก 12 เดือนข้างหน้า เพื่อเป็นหลุมหลบภัย หาก Fed ยังขึ้นดอกเบี้ยต่อเพื่อสู้กับเงินเฟ้อซึ่งจะกดดันให้เศรษฐกิจถดถอย
Justin Leverenz ผู้จัดการกองทุน Invesco Developing Markets Fund ซึ่งเป็นหนึ่งในกองทุนหุ้นเกิดใหม่รายใหญ่ที่มีผลประกอบการดีที่สุดในโลกในปีนี้ กล่าวว่า ปัจจุบัน เศรษฐกิจในประเทศกำลังพัฒนา มีความยืดหยุ่นกว่าเมื่อ 30 ปีที่แล้ว และธนาคารกลางของประเทศเหล่าานี้มีมีหน้าที่รับผิดชอบในการจัดการกับการเพิ่มขึ้นของอัตราเงินเฟ้อมากกว่าประเทศที่พัฒนาแล้ว
“ในช่วง 10 ปีที่ผ่านมา ไม่เพียงแต่เศรษฐกิจ EM จะฟื้นตัวได้ดีขึ้นเท่านั้น แต่ยังถูกละเลยจากนักลงทุนทั่วโลกเกือบทั้งหมด” Justin Leverenz กล่าว
49% ของผู้ตอบแบบสำรวจมองว่า แม้ว่าภาวะเศรษฐกิจถดถอยของสหรัฐฯ อาจจะทำให้มูลค่าของสินทรัพย์เกิดใหม่ลดลง แต่การเติบโตพื้นฐานและมูลค่าที่น่าดึงดูดใจจะยังคงช่วยให้ทำผลงานได้ดีกว่าคู่แข่งที่เติบโตเต็มที่แล้ว
ที่มา: https://www.bloomberg.com/news/articles/2023-05-21/investors-seek-shelter-in-emerging-markets-as-recession-risk-hits-us?srnd=premium-asia&sref=e4t2werz 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
EM
Emerging Markets
News Update
ตลาดหุ้นเกิดใหม่
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA